Իվան Մեշտրովիչ

Իվան Մեշտրովիչ (), խորվաթ քանդակագործ։

Կենսագրություն 
1901-1904 թվականներին սովորել է Վիեննայի գեղարվեստի ակադեմիայում, 1903 թվականից մասնակցել է «Վիեննական Սեցեսսիոնի» ցուցահանդեսներին։ 1941 թվականին ձերբակալվել է ուստաշների ոստիկանության կողմից։ 1942 թվականից ապրել է Հարավսլավիայի սահմաններից դուրս, 1947 թվականից՝ ԱՄՆ-ում։ Կրելով Օ․ Ռոդենի, Է․ Ա․ Բուրդելի և «մոդեռն» ոճի ազդեցությունը, ձգտել է ստեղծել ազատագրական գաղափարներով տոգորված ազգային արվեստ (Կոսովոյի ճակատամարտ 1389 թվականին նվիրված տաճարի (չի իրագործվել) քանդակները, մարմար, բրոնզ, գիպս, 1907-1912 թվականներ, մեծ մասը ժողովրդական թանգարանում, Բելգրադ)։ Զբաղվելով արվեստների համադրման խնդիրներով, հանդես է եկել նաև որպես ճարտարապետ (Գեղեցիկ արվեստների տուն, այժմ՝ ժողովրդական հեղափոխության թանգարան Զագրեբում, 1934-1938 թվականներ)։ Սպլիտում է Մեշտրովիչի պատկերասրահը, Զագրեբում՝ տուն-թանգարանը։

Ծանոթագրություններ 

Խորվաթ քանդակագործներ
Զագրեբի համալսարանի շրջանավարտներ
Խորվաթ գրողներ
Ավստրիական «Գիտության և արվեստի համար» պատվո խաչի ասպետներ